આ અભિયાન સાથે ઘનિષ્ટ રીતે જોડાયેલા નરેશ માણિયાએ જણાવ્યુ કે, અમારો ઉદ્દેશ્ય વૃક્ષો વાવી પર્યાવરણને બચાવવાનો છે. આ વર્ષે 11,133 વૃક્ષો વાવવાનો પ્લાન છે. આ માટે જેસીબી મશીનથી ખાડાઓ ખોદાઇ ગયા છે. આ ખાડાઓમાં કાળી માટી નાંખવામાં આવી છે અને 17થી વધુ મિસ્ત્રીઓ આ વૃક્ષો માટે પિંજરા બનાવવાનું કામ ગારિયાધારના મુક્તિધામ ખાતે કરી રહ્યા છે. અમે આ કામને એક અભિયાનના રૂપમાં લીધુ છે. આ તમામ વૃક્ષોની માવજતની પણ તકેદારી લેવામાં આવશે અને એક-એક છોડ મોટુ વૃક્ષ બને ત્યાં સુંધી તેની દેખભાળ રાખવાનું આયોજન કરવામાં આવ્યું છે”